Liderul PNL, Nicolae Ciucă, a declarat că coaliția PNL-PSD nu a reușit să nominalizeze un candidat pentru Primăria Bucureștiului și că luni vor fi finalizate sondajele în acest sens, o decizie urmând să fie luată după o analiză a acestor sondaje.
Nicolae Ciucă a declarat că coaliția nu a reușit să nominalizeze un candidat pentru Primăria Capitalei și că sondajele "sunt pe final". "Am agreat împreună să sondăm care sunt cele mai potrivite persoane", a spus Ciucă.
"Nu am reuşit să ajungem la a nominaliza un candidat sau altul pentru Primăria Capitalei pentru că am agreat împreună să sondăm care sunt cele mai potrivite persoane. În momentul de faţă sondajele sunt pe final", a spus Ciucă.
"Noi am sondat pe Sebastian Burduja şi pe Ionuţ Lupescu. PSD ştiu sigur că nominalizat-o pe doamna Gabriela Firea şi cred că pe primarul de la sectorul 4 (Daniel Băluţă)", a declarat liderul liberalilor, scrie Agerpres.
Odată ce sondajele vor fi gata, luni, o analiză a acestora va nominaliza candidatul comun pentru Primăria Capitalei, a precizat Ciucă. În legătură cu Ionuț Lupescu și posibilitatea desemnării acestuia ca candidat la Primăria Generală, Nicolae Ciucă a spus că fostul jucător al naționalei României nu a fost doar "un simplu fotbalist".
"Nu este vorba doar de notorietate. Este vorba şi de experienţa profesională. A lucrat atâţia ani în structurile de conducere ale UEFA, a ocupat funcţii importante acolo, a dobândit experienţă managerială şi (…) eu sunt unul care susţin foarte mult deschiderea uşilor PNL către oameni noi care au performat în viaţa profesională", a spus el.
În legătură cu susținerea Gabrielei Firea, Ciucă a spus: "După ce vedem lista, discutăm. "Este o decizie pe care o vom lua în coaliţie şi acolo vom stabili pe cine susţinem".
Liderul PNL a comentat și posibilitatea candidaturii lui Daniel Băluță la Primăria Geneerală: "Nu ştiu, nu-l cunosc personal, dar să ştiţi că astăzi chiar astăzi discutam cu cineva şi era foarte mulţumit de cum arată Sectorul 4".
În ceea ce-l privește pe primarul Capitalei, Nicușor Dan, Ciucă a spus: "Domnul primar ar trebui să se stea la primărie sau în mijlocul bucureştenilor să rezolve problemele bucureştenilor nu să râdă, adică nu prea are de ce să râdă.
Motive îi dau bucureştenii să se ocupe de ce trebuie. (…) E primarul în funcţie şi ştiţi foarte bine că orice primar în funcţie pleacă cu prima şansă".
Analiza sonajelor va fi valabilă și pentru nominalizarea primarilor de sector, a spus Ciucă, precizând că PNL îi testează pe George-Cristian Tuță și pe Sebastian Burduja pentru Sectorul 1, iar pentru Sectorul 2, pe Monica Anisie și pe Mihai Ciuleafă
"Trebuie să avem o analiză proprie. Aşa cum am spus, suntem totuşi două partide care ne-am propus ca împreună să redobândim managementul Primăriei. (…) Formula politică pentru alianţa electorală la alegerile europarlamentare şi la nivel local, acolo unde organizaţiile decid, este PNL-PSD. (…) Noi ne vom pronunţa pe unul dintre numele, din persoanele pe care le-am introdus în sondaje", a spus liderul PNL.